7. ΝΟΜΟΣ υπ’ αριθ. 307 της 29/30 Απρ. 1976 (ΦΕΚ Α΄ 101) Περί Εμπορικών Αντιπροσώπων Εισαγωγής και Εξαγωγής. Άρθρ.13.-1.Αι μέχρι της δημοσιεύσεως του παρόντος εισπράξεις υπέρ του παρά τη Τραπέζη της Ελλάδος λογαριασμού της Επιτροπής του άρθρ. 3 του Α.Ν. 2765/41 διατίθενται δι’ αποφάσεως του Υπουργού Εμπορίου προς ανέγερσιν κτιρίων του Υπουργείου Εμπορίου. 2.Εις το επί της Πλατείας Κάνιγγος κτίριον του Υπουργείου Εμπορίου, καταλαμβάνον ολόκληρον οικοδομικόν τετράγωνον του εγκεκριμένου ρυμοτομικού σχεδίου της πόλεως Αθηνών, επιτρέπεται κατά παρέκκλισιν του Γενικού Οικοδομικού Κανονισμού ως και πάσης σχετικής διατάξεως, η προσθήκη καθ’ ύψος δύο εισέτι πλήρων ορόφων, μεθ’ ομοίας μέχρι των προσόψεων επεκτάσεως του σήμερον εν εσοχή υφισταμένου τελευταίου ορόφου και του εν εσοχή προς την οδόν Καποδιστρίου τμήματος του προτελευταίου τοιούτου, ως και ανώτατον ύψος προσόψεων καθοριζόμενον υπό οριζοντίου επιπέδου κειμένου εις ύψος 32,40 μέτρων, μετρούμενον εις το μέσον της προς την πλατείαν Κάνιγγος όψεως του κτιρίου. Άρθρ.14.-1.Δι’ αποφάσεως του Υπουργού Εμπορίου, δύναται να ιδρύωνται εις την αλλοδαπήν Αντιπροσωπευτικά Γραφεία των Εμπορικών και Βιομηχανικών Επιμελητηρίων Ελλάδος προς τον σκοπόν της διενεργείας επαφών και της συνεργασίας μετά των επιτοπίων επιμελητηρίων και άλλων αρμοδίων αρχών, οργανισμών κλπ., της εκατέρωθεν ενημερώσεως επί θεμάτων εμπορίου και βιομηχανίας και ανταλλαγής πληροφοριών, ως και της προβολής των Ελληνικών προϊόντων. Δι’ ομοίων αποφάσεων ορίζονται τα της οργανώσεως και λειτουργίας των Γραφείων, τα της εν γένει καταστάσεως του προσωπικού αυτών, ως και η κατανομή των δαπανών λειτουργίας των, εις βάρος των προϋπολογισμών των Εμπορικών και Βιομηχανικών Επιμελητηρίων. Σελ. 152(ι) Τεύχος 1210-Σελ. 14 2.Το εν Βρυξέλλαις λειτουργούν μόνιμον Ελληνικόν Εμπορικόν Κέντρον, υπάγεται εις το εν αυταίς λειτουργούν Γραφείον του Εμπορικού και Βιομηχανικού Επιμελητηρίου Αθηνών, όπερ εφεξής καλείται Αντιπροσωπευτικόν Γραφείον των Εμπορικών και Βιομηχανικών Επιμελητηρίων της Ελλάδος. Με το άρθρ. 4 του Π.Δ. 249/23-28 Ιαν. 1993 (ΦΕΚ Α΄ 108), κατωτ. αριθ. 14, καταργήθηκαν οι διατάξεις του άνω Νόμ. 307/1976, όπως τροποποιήθηκαν με τους Νόμ. 504/1976, 1746/1988 και 1934/1990, εκτός των άρθρ. 13 και 14. 